จอห์น อาร์. โบลตัน

| จอห์น อาร์>  โบลตัน |
| --- | --- |


ที่ปรึกษาความมั่นคงแห่งชาติสหรัฐ คนที่ 27
อยู่ในวาระ
เริ่มดำรงตำแหน่ง  9 เมษายน 2018
ประธานาธิบดี: ดอนัลด์ ทรัมป์
รอง: ริคกี้ แอล วัดเดลล์
ก่อนหน้า: เอช อาร์ แม็คมาสเตอร์
เอกอัครราชทูตสหรัฐประจำสหประชาชาติ คนที่ 25
ดำรงตำแหน่ง 2 สิงหาคม 2005 – 31 ธันวาคม 2006
ประธานาธิบดี: จอร์จ ดับเบิลยู. บุช
ก่อนหน้า: จอห์น แดนฟอร์ท
ถัดไป: ซัลเมย์ คาลิซาร์ดด
ปลัดกระทรวงการต่างประเทศสหรัฐ   ฝ่ายความมั่นคงต่างประเทศและควบคุมยุทธภัณฑ์ คนที่ 3
ดำรงตำแหน่ง 11 พฤษภาคม 2001 – 31 กรกฎาคม 2005
ประธานาธิบดี: จอร์จ ดับเบิลยู. บุช
ก่อนหน้า: จอห์น ดี โฮรั่ม
ถัดไป: โรเบิร์ต โจเซฟ
ผู้ช่วยรัฐมนตรีต่างประเทศสหรัฐ ฝ่ายกิจการองค์กรระหว่างประเทศ คนที่ 18
ดำรงตำแหน่ง 22 พฤษภาคม 1989 – 20 มกราคม 1993
ประธานาธิบดี: จอร์จ เอช. ดับเบิลยู. บุช
ก่อนหน้า: ริชาร์ด เอส วิลเลี่ยมสัน
ถัดไป: ดักลาส เบนเนตต์
ผู้ช่วยอัยการสูงสุดสหรัฐฝ่ายกิจการพลเรือน
ดำรงตำแหน่ง 1988–1989
ประธานาธิบดี: โรนัลด์ เรแกน
ก่อนหน้า: ริชาร์ด เค วิลลาร์ด
ถัดไป: สจ๊วต เอ็ม เจอร์สัน
ผู้ช่วยอัยการสูงสุดสหรัฐฝ่ายกิจการสภานิติบัญญัติ
ดำรงตำแหน่ง 1985–1988
ประธานาธิบดี: โรนัลด์ เรแกน
 
ข้อมูลส่วนบุคคล
เกิด: จอห์น โรเบิร์ต โบลตัน  (1948-11-20) 20 พฤศจิกายน ค.ศ. 1948 (75 ปี) บัลติมอร์,รัฐแมริแลนด์, สหรัฐอเมริกา
พรรคการเมือง: รีพับลิกัน
คู่สมรส: คริสติน โบลตัน (สมรส 1972–1983) เกรทเชท สมิท
บุตร: 1
การศึกษา: มหาวิทยาลัยเยลล์ (ศิลปศาสตร์บัณฑิต, ดุษฎีบัณฑิตทางกฎหมาย)
ยศที่ได้รับการแต่งตั้ง
สังกัด: กองกำลังแห่งชาติรัฐแมร์รี่แลนด์ สำนักคุ้มกันแห่งชาติสหรัฐ
ประจำการ: 1970–76 

จอห์น โรเบิร์ต โบลตัน (อังกฤษ: John Robert Bolton) เกิด 20 พฤศจิกายน 2491 เป็นนักการทูต ทนายความ และที่ปรึกษาความมั่นคงแห่งชาติของสหรัฐอเมริกาคนที่ 27 และคนปัจจุบัน เขาเริ่มดำรงตำแหน่งที่ปรึกษาความมั่นคงแห่งชาติเมื่อวันที่ 09 เมษายน พ.ศ. 2561  มุมมองทางการเมืองของเขาได้รับการอธิบายว่าเป็นชาวอเมริกันชาตินิยม และอนุรักษ์นิยมด้วย โบลตันทำหน้าที่เป็นเอกอัครราชทูตสหรัฐอเมริกาประจำสหประชาชาติตั้งแต่เดือนสิงหาคม 2548 ถึงเดือนธันวาคม 2549 โดยได้รับการแต่งตั้งจากประธานาธิบดี จอร์จ ดับเบิลยู. บุช  เขาลาออกในช่วงปลายเดือนธันวาคม 2549 เพราะคาดว่าเขาไม่น่าจะได้รับการยินยอมและเห็นชอบ จากวุฒิสมาชิกจากพรรคเดโมแครตที่เพิ่งได้รับเลือกใหม่
โบลตันเป็นสมาชิกอาวุโสของสถาบันกิจการอเมริกัน (American Enterprise Institute (AEI)) ที่ปรึกษาอาวุโสของ Freedom Capital Investment Management และที่ปรึกษาของบริษัทกฎหมายเคิร์กแลนด์และเอลลิส ในกรุงวอชิงตัน ดี.ซี. เขาเป็นที่ปรึกษาด้านนโยบายต่างประเทศสำหรับผู้สมัครประธานาธิบดี มิตต์ รอมนีย์ ประจำปี 2555  เขายังเกี่ยวข้องกับนักระดมความคิดจำนวนมากว่าด้วยนโยบายทางการเมือง ได้แก่ สถาบัน East-West Dynamics สมาคม National Rifle Association คณะกรรมาธิการสหรัฐเกี่ยวกับอิสรภาพทางศาสนาระหว่างประเทศ โครงการ American New Age Jewish สถาบันเพื่อความมั่นคงแห่งชาติของอเมริกา (JINSA) คณะกรรมการเพื่อสันติภาพและความมั่นคงในอ่าว สภานโยบายแห่งชาติ และ Gatestone Institute ซึ่งทำหน้าที่เป็นประธานขององค์กรอีกด้วย
เขาได้รับการขนานนามว่า "war hawk" และเป็นผู้สนับสนุนการเปลี่ยนแปลงระบอบการปกครองในอิหร่านและเกาหลีเหนือ และได้เรียกร้องให้มีการยุติการทำข้อตกลงกับอิหร่านอีกครั้ง เขาเป็นคนสนับสนุนสงครามอิรักและยังคงสนับสนุนการตัดสินใจของเขา เขาได้สนับสนุนการดำเนินการทางทหารและการเปลี่ยนแปลงระบอบการปกครองในซีเรีย ลิเบียและอิหร่านอย่างต่อเนื่องเขาได้รับการขนานนามว่าเป็น "neoconservative (อนุรักษ์นิยมสุดโต่ง)" อย่างไรก็ตามโบลตันปฏิเสธคำอ้างว่าเขาไม่ได้ให้ความสนใจกับการส่งเสริมประชาธิปไตยมากนัก